Wayne Ong Chun Wei

**Wayne Ong Chun Wei** (; lahir 31 Mac 1989) ialah seorang ahli politik Malaysia yang telah berkhidmat sebagai Ahli Dewan Undangan Negeri Selangor (ADUN) bagi Balakong sejak Ogos 2023. Beliau ialah ahli Parti Tindakan Demokratik (DAP), sebuah parti komponen dalam Pakatan Harapan (PH). Beliau juga telah berkhidmat sebagai Timbalan Ketua Pemuda DAP sejak November 2024 dan Ketua Pemuda Negeri DAP Selangor sejak Jun 2022. Beliau pernah berkhidmat sebagai Ahli Majlis Perbandaran Sepang (MPSepang) dari tahun 2016 hingga 2018, Setiausaha Pemuda DAP dari Mac 2022 sehingga dilantik sebagai Timbalan Ketua Pemuda pada November 2024 dan Setiausaha Pemuda Negeri DAP Selangor dari November 2018 hingga kenaikan pangkatnya sebagai Ketua Pemuda Negeri pada Jun 2022. Sebagai ADUN Balakong, Ong terkenal dengan usaha beliau membantu individu yang tidak bernegara, terutamanya kanak-kanak, untuk memohon kewarganegaraan Malaysia.

## Kerjaya politik
Ong juga pernah menjadi Setiausaha Sulit dan Politik kepada Ahli Majlis Mesyuarat Kerajaan Negeri Selangor (EXCO) merangkap Ahli Dewan Negeri (ADN) bagi Kinrara, Ng Sze Han selama 5 tahun. Namun begitu, beliau telah menyertai pasukan Ng sejak tahun 2013 dan telah bekerja bersama beliau hampir 10 tahun sebelum dilantik secara rasmi sebagai setiausahanya. Semasa menjadi Ahli Majlis Perbandaran Sepang (MPSepang), Ong menganjurkan aktiviti kanak-kanak yang turut disertai ibu bapa, sekali gus memberikan peluang kepada penduduk komuniti untuk menjalin hubungan yang lebih erat. Ketika berkhidmat sebagai setiausaha kepada Ng, Ong telah membantu rakyat Selangor untuk mendaftar dalam program kebajikan kerajaan negeri Selangor, menguruskan pemindahan sekolah pelajar, melawat pesakit serta menyertai pelbagai aktiviti kemasyarakatan lain.

### Ahli Dewan Undangan Negeri Selangor (sejak 2023)
#### Pilihan raya negeri Selangor 2023
Dalam pilihan raya negeri Selangor 2023, Ong telah membuat penampilan sulung dalam pilihan raya selepas dicalonkan oleh Pakatan Harapan (PH) untuk bertanding di kerusi negeri Balakong. Ong memenangi kerusi tersebut dan telah dipilih sebagai Ahli Dewan Undangan Negeri Selangor (ADUN) bagi Balakong selepas menewaskan Steven Lai Choon Wen dari Perikatan Nasional (PN) dengan majoriti sebanyak 37,832 undi.

Sebagai Ahli Dewan Undangan Negeri (ADUN) Balakong, Ong berikrar untuk menjadi jambatan penghubung antara rakyat, peniaga dan kerajaan negeri, memajukan kawasan perindustrian di Balakong agar selari dengan sasaran Revolusi Industri Keempat (Industri 4.0), mewujudkan budaya kejiranan serta memperkukuh hubungan komuniti di Balakong. Beliau turut mendedahkan bahawa salah seorang pendahulunya sebagai ADUN Balakong, Eddie Ng Tien Chee, merupakan tokoh teladan yang menjadi inspirasi dalam tugasnya sebagai wakil rakyat kawasan tersebut.


File:Wayne Ong Chun Wei and Kelvin Yii Lee Wuen smiling and making fists.png|Ong dan Ahli Parlimen Bandar Kuching Kelvin Yii Lee Wuen berdiri, tersenyum dan menunjukkan penumbuk di Selangor, Malaysia pada Hari Penamaan Calon Pilihan raya negeri Selangor 2023 pada 29 Julai 2023.
File:The 2023 Selangor state election campaign poster of Ong.png|Poster kempen pilihan raya negeri 2023 Ong dengan slogan dalam bahasa Melayu "Balakong! Ada ONG!" (secara harfiah bermaksud "Balakong Ada Ong", merujuk kepada pencalonan Ong di kawasan Balakong) yang dipamerkan di pusat operasi pilihan rayanya di Balakong, Selangor, Malaysia.


## Kehidupan peribadi
Ong telah berkahwin dengan isterinya dan mempunyai anak.

## Keputusan pilihan raya

## Lihat juga

## References